Oʻzbekiston Respublikasi Hukumatining ayrim qarorlariga tovar-moddiy boyliklarni tashish hujjatlarini rasmiylashtirish tartibini yanada takomillashtirishga qaratilgan oʻzgartirish va qoʻshimchalar kiritish toʻgʻrisida
(resolution, 2025-03-18)

Oʻzbekiston Respublikasi Prezidentining “Oʻzbekiston Respublikasi Prezidentining tadbirkorlar bilan toʻrtinchi ochiq muloqotida belgilangan vazifalarni amalga oshirish chora-tadbirlari toʻgʻrisida” 2024-yil 30-avgustdagi PF-132-son Farmoni ijrosini taʼminlash, shuningdek, tovar-moddiy boyliklarni tashish hujjatlarini rasmiylashtirish tartibini soddalashtirish orqali tadbirkorlik subyektlari uchun qulay shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: elektron hisobvaraq-faktura va elektron tovar-transport yuk xatini birlashtirish; ayrim sohalarning oʻziga xos xususiyatidan kelib chiqib, tovar-transport yuk xatini rasmiylashtirish tartiblarini belgilash. 2. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov hamda Soliq qoʻmitasi raisi Sh.D. Kudbiyev zimmasiga yuklansin. 1. Vazirlar Mahkamasining 2019-yil 25-iyundagi 522-son qarori bilan tasdiqlangan Oʻzaro hisob-kitoblar tizimida elektron shakldagi hisobvaraq-fakturalardan foydalanish tartibi toʻgʻrisidagi nizomda: a) 2-bandning oltinchi xatboshisi “sotib oluvchi yuridik va jismoniy shaxslar” soʻzlaridan keyin “shuningdek, tovar-transport yuk xati subyektlari” soʻzlari bilan toʻldirilsin; b) 13-band “sxemaga asosan amalga oshiriladi” soʻzlaridan keyin “tovar-moddiy boyliklar yuklab joʻnatish bilan bir vaqtda realizatsiya qilinganda rasmiylashtiriladigan EHF bundan mustasno” soʻzlari bilan toʻldirilsin; v) quyidagi mazmundagi 131-band bilan toʻldirilsin: “131. Tovar-moddiy boyliklar yuklab joʻnatish bilan bir vaqtda realizatsiya qilinganda, elektron hisobvaraq-faktura elektron tovar-transport yuk xati bilan birlashtirilgan holda rasmiylashtirilishi mumkin”. 2. Vazirlar Mahkamasining 2020-yil 14-avgustdagi 489-son qarori bilan tasdiqlangan Hisobvaraq-fakturalarning shakllari hamda ularni toʻldirish, taqdim etish va qabul qilish tartibi toʻgʻrisidagi nizomda: a) 2-band quyidagi mazmundagi toʻrtinchi xatboshi bilan toʻldirilsin: “Tovar-moddiy boyliklarni yuklab joʻnatish bilan realizatsiya qilinganda elektron hisobvaraq-faktura elektron tovar-transport yuk xati bilan birlashtirilgan holda rasmiylashtirilishi mumkin”; b) 3-bandda: uchinchi xatboshi quyidagi tahrirda bayon etilsin: “sotilgan tovarlar (xizmatlar) uchun toʻlovlar naqd pulda yoki jismoniy shaxslarning bank kartalari, shuningdek, yuridik shaxslarning yoki yakka tartibdagi tadbirkorlarning milliy valyutadagi korporativ bank kartalari orqali amalga oshirilganda, nazorat-kassa texnikasi yoki virtual kassa cheki taqdim etilganda”; quyidagi mazmundagi oʻn birinchi — oʻn uchinchi xatboshilar bilan toʻldirilsin: “Quyidagi hollarda elektron hisobvaraq-faktura bilan elektron tovar-transport yuk xati birlashtirilgan holda rasmiylashtirilmaydi: tovarlar transport vositasidan foydalanmagan holda (shu jumladan, jamoat transportidan foydalangan holda) qoʻlda yoki maxsus qurilmalar (arava, eskalator va qonunchilik hujjatlariga koʻra davlat roʻyxatidan oʻtkazilmaydigan boshqa qurilmalar) yordamida tashilganda; yuk joʻnatuvchi tomonidan tovar yuklab joʻnatish bilan bir vaqtda realizatsiya qilinmaganda”; v) 5-band oʻz kuchini yoʻqotgan deb hisoblansin; g) 6-bandning birinchi xatboshisidagi “shuningdek, tovarlar (xizmatlar) doimiy (uzluksiz) asosda realizatsiya qilinadigan boshqa hollarda tovarlar yetkazib berilganda (xizmatlar koʻrsatilganda)” soʻzlari chiqarib tashlansin; d) 9-bandning uchinchi xatboshisi quyidagi tahrirda bayon etilsin: “Yuridik shaxslar va yakka tartibdagi tadbirkorlar milliy valyutadagi korporativ bank kartalari orqali toʻlovni amalga oshirgan holda, tovarlarni (xizmatlarni) sotib olgan QQS soliq toʻlovchilari onlayn nazorat-kassa mashinasi va virtual kassa cheklarini soliq toʻlovchining shaxsiy kabineti orqali qayd etib, xaridlarni hisobvaraq-fakturalar reyestriga kiritish hamda QQS summasini hisobga olish huquqiga ega boʻladi. Bunda xaridlarni hisobvaraq-fakturalar reyestriga kiritish muddati xaridlar amalga oshirilgan oydan keyingi oyning 10-sanasiga qadar amalga oshiriladi”; e) quyidagi mazmundagi 141-band bilan toʻldirilsin: “141.Tovar-moddiy boyliklar yuklab joʻnatish bilan bir vaqtda realizatsiya qilingan hollarda, elektron hisobvaraq-faktura elektron tovar-transport yuk xati bilan birlashtirilgan holda rasmiylashtiriladi va quyidagi maʼlumotlar aks ettiriladi: ishtirokchilar (yuk tashuvchi, yukni oluvchi, haydovchi); manzillar (yukni joʻnatish va yetkazish manzillari); transport maʼlumotlari (davlat raqami va rusumi); yuk tashish narxi”; j) quyidagi mazmundagi 32-bob bilan toʻldirilsin: 173. Hisobvaraq-faktura va elektron tovar-transport yuk xati birlashtirilgan holda, ushbu Nizomga 4-ilovada keltirilgan shaklga muvofiq toʻldiriladi. 174. Dori vositalari va tibbiy buyumlarni yuklab joʻnatish bilan bir vaqtda realizatsiya qilingan hollarda, elektron hisobvaraq-faktura va elektron tovar-transport yuk xati birlashtirilgan holda, ushbu Nizomga 5-ilovadagi shaklga muvofiq toʻldiriladi. 175. Birlashtirilgan holdagi hisobvaraq-faktura va elektron tovar-transport yuk xati ushbu Nizomning 14 va 15-bandlarida koʻrsatilgan maʼlumotlarga qoʻshimcha ravishda quyidagi tartibda toʻldiriladi: transport turi (avtomobil, temir yoʻl, havo, suv) tanlanadi; “Yuk tashuvchi” katakchasiga yuk tashuvchi nomi hamda soliq toʻlovchining identifikatsiya raqami (STIR)/jismoniy shaxsning shaxsiy identifikatsiya raqami (JSHSHIR) kiritiladi; transport turidan kelib chiqib, transport vositalari toʻgʻrisidagi maʼlumotlar (avtomobil, tirkama, yarim tirkama davlat raqami va rusumi, vagon raqami va turi (yopiq, yarim ochiq, platforma, sisterna va boshqalar), havo kemasi raqami va rusumi, kema raqami va rusumi) kiritiladi. Bunda yuk tashuvchiga tegishli avtotransport vositalari roʻyxati elektron tovar-transport yuk xati tizimini Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining yagona avtomatlashtirilgan axborot tizimiga integratsiya qilish orqali avtomatik tarzda shakllantiriladi; haydovchi va yukni yetkazib beruvchi masʼul shaxs haqidagi maʼlumotlar (F.I.O. va JSHSHIR) kiritiladi; yuk tashilayotgan transport turidan kelib chiqib, “Yuklash manzili” va “Yukni yetkazish manzili” toʻldiriladi; agar qoʻshimcha yuklash yoki yetkazish manzillari mavjud boʻlsa, qoʻshish (+) tugmasi orqali amalga oshiriladi. Yuk tashishning xususiyatlaridan kelib chiqib, quyidagi maʼlumotlar ixtiyoriy ravishda toʻldirilishi mumkin: yukni yetkazib berish ekspeditor tomonidan amalga oshirilgan taqdirda, “Yukni yetkazib beruvchi” katakchasiga yukni yetkazib beruvchining nomi hamda STIR/JSHSHIR kiritiladi; mijozning STIR/JSHSHIRi kiritiladi hamda tuzilgan “Shartnoma raqami va sanasi” toʻldiriladi (yuk ekspeditor tomonidan yetkazib berilgan taqdirda); buyurtmachining STIR/JSHSHIRi kiritiladi hamda yuk tashuvchi va buyurtmachi oʻrtasida tuzilgan “Shartnoma raqami va sanasi” toʻldiriladi (yuk tashish xizmati yuk tashish shartnomasi asosida boshqa (yuk joʻnatuvchi, yuk oluvchi va ekspeditordan tashqari) yuridik yoki jismoniy shaxs tomonidan koʻrsatilgan taqdirda); yuklash va yetkazish manzilining oraliq masofasi (km) toʻldiriladi; yuk tashish narxi kiritiladi (yuk tashish xizmati yuk tashish shartnomasi asosida boshqa yuridik yoki jismoniy shaxs tomonidan koʻrsatilgan taqdirda). 176. Ishlab chiqarish zarurati yuzasidan soliq toʻlovchilarning talablaridan kelib chiqib, birlashtirilgan elektron hisobvaraq-faktura va elektron tovar-transport yuk xatida ixtiyoriy toʻldirilishi lozim boʻlgan maʼlumotlar qoʻshimcha kiritilishi mumkin”; z) 59-band “Tovarlar eksporti boʻyicha BYD rasmiylashtirilgan” soʻzlaridan keyin “hamda sotilgan tovarlar (xizmatlar) uchun toʻlovlar naqd pulda yoki yuridik shaxslarning yoki yakka tartibdagi tadbirkorlarning milliy valyutadagi korporativ bank kartalari orqali, shuningdek, jismoniy shaxslarning bank kartalari orqali amalga oshirilganda, nazorat-kassa texnikasi yoki virtual kassa cheki taqdim etilgan” soʻzlari bilan toʻldirilsin; i) quyidagi mazmundagi 611-band bilan toʻldirilsin: “611. Tovar-moddiy boyliklar yuklab joʻnatish bilan bir vaqtda realizatsiya qilingan hollarda, elektron hisobvaraq-faktura elektron tovar-transport yuk xati bilan birlashtirilgan holda rasmiylashtirilgan hisobvaraq-faktura elektron tasdiqlagandan soʻng elektron hujjat aylanish tizimi tomonidan avtomatik tarzda QR-kodi biriktirilib, ishtirokchilarga yuboriladi va rasmiylashtirilgan elektron hisobvaraq-faktura ishtirokchilarning shaxsiy kabinetida aks etadi. Yukni yetkazib beruvchi masʼul shaxs yukni olganda va yetkazib berganda, yuk oluvchi esa yuk tashish jarayoni yakunlanganda oʻz elektron raqamli imzolari bilan tasdiqlaydi yoki yukni olish jarayonida aniq sababi koʻrsatilgan holda elektron tovar-transport yuk xatini rad etishi mumkin. Yukni tashuvchi yukni olganda va yetkazib berganda, sotib oluvchi esa yuk tashish jarayoni yakunlanganda tovar-transport yuk xatini elektron tasdiqlaydi yoki yukni olish jarayonida aniq sababi koʻrsatilgan holda rad etishi mumkin”; k) quyidagi mazmunda 4 va 5-ilovalar bilan toʻldirilsin: 20__ yil “___” ____________ dagi ____-son shartnomaga20__ yil “___” ____________ dagi ____-sonHISOBVARAQ-FAKTURAYetkazib beruvchi _________________________Sotib oluvchi _______________________Manzil: _______________________________Manzil: ___________________________Yetkazib beruvchining identifikatsiyaSotib oluvchining identifikatsiyaraqami (STIR) ___________________________raqami (STIR) _______________________QQS roʻyxat raqami _______________________QQS roʻyxat raqami ____________________Bank hisobvaragʻi ________________________Bank hisobvaragʻi ______________________Bank MFO ______________________________Bank MFO ___________________________ T/rTovar (xizmat)lar nomiTovar (xizmat)larning Yagona elektron milliy katalogi boʻyicha identifikatsiya kodiTovar/ xizmat shtrix kodiOʻlchov birligiMiqdoriNarxiYetkazib berish qiymatiQQSYetkazib berishning QQSni hisobga olgan holda qiymatistavkasumma123456789101.2.Jami Yuk tashish maʼlumotlari:Yukni tashuvchi _________STIR/JSHSHIR:Transport turi □ Avtomobil, □ Temir yoʻl, □ Havo, □ Suv Haydovchi _________JSHSHIR:Avtomobil davlat raqami __________Ekspeditor________STIR/JSHSHIR:Avtomobil rusumi _________Yuklash manzili __________Yukni yetkazish manzili __________Yuk tashish narxi __________Masofa __________Mijoz __________STIR/JSHSHIR:Yarim tirkama __________Buyurtmachi __________STIR/JSHSHIR:Tirkama __________Yuk ogʻirligi (brutto) __________Yuk ogʻirligi (netto) __________ Rahbar ___________Yukni yetkazib beruvchi masʼul shaxs ________Yukni yetkazib beruvchi masʼul shaxs __________Oldim____________Tovarni berdim ______________(yetkazib beruvchi masʼul shaxsining imzosi)(Yuk qabul qilib olinganda tasdiqlanadi)(Yukni yetkazib berganda tasdiqlanadi)20__ yil “__” _______ dagi _____-son ishonchnoma boʻyicha 20__ yil “___” ____________ dagi ____-son shartnomaga20__ yil “___” ____________ dagi ____-sonHISOBVARAQ-FAKTURA(qatʼiy belgilangan ustamalarda realizatsiya qilinadigan dori vositalari va tibbiy buyumlar uchun)Yetkazib beruvchi _________________________Sotib oluvchi __________________________Manzil: ________________________________Manzil: ______________________________________________________________________________________________________________Yetkazib beruvchining identifikatsiya raqami (STIR)Sotib oluvchining identifikatsiya raqami (STIR)_______________________________________________________________________________QQS roʻyxat raqami _______________________QQS roʻyxat raqami ______________________Bank hisobvaragʻi ________________________Bank hisobvaragʻi_________________________Bank MFO ______________________________Bank MFO __________________________ T/rTovarlar nomiTovar (xizmat)larning Yagona elektron milliy katalogi boʻyicha identifikatsiya kodiSeriyaOʻlchov birligiSotib olish qiymati (bazaviy narx)Savdo qoʻshimchasi (ustama) foizdaMiqdoriNarxiYetkazibberish qiymatiQQSYetkazib berishning QQSni hisobga olgan holda qiymatiTovar/ xizmat shtrix kodistavkasummasi123456789101112131. Jami Yuk tashish maʼlumotlari:Yukni tashuvchi _________STIR/JSHSHIR:Transport turi □ Avtomobil, □ Temir yoʻl, □ Havo, □ Suv Haydovchi _________JSHSHIR:Avtomobil davlat raqami __________Ekspeditor________STIR/JSHSHIR:Avtomobil rusumi _________Yuklash manzili __________Yukni yetkazish manzili __________Yuk tashish narxi __________Masofa __________Mijoz __________STIR/JSHSHIR:Yarim tirkama __________Buyurtmachi __________STIR/JSHSHIR:Tirkama __________Yuk ogʻirligi (brutto) __________Yuk ogʻirligi (netto) __________ Rahbar _______________Yukni yetkazib beruvchi masʼul shaxs __________Yukni yetkazib beruvchi masʼul shaxs __________Oldim _______________Tovarni berdim ________________(yetkazib beruvchi masʼul shaxsining imzosi)(Yuk qabul qilib olinganda tasdiqlanadi)(Yukni yetkazib berganda tasdiqlanadi)20__ yil “___” ________dagi _____-son ishonchnoma boʻyicha”. 3. Vazirlar Mahkamasining 2021-yil 28-apreldagi 249-son qarori bilan tasdiqlangan Tovar-transport yuk xatlarini elektron shaklda rasmiylashtirish tartibi toʻgʻrisidagi nizom quyidagi tahrirda bayon etilsin: 1. Ushbu Nizom tovar-transport yuk xatlarini elektron hujjat aylanish tizimi operatorlarining axborot tizimlari orqali elektron shaklda rasmiylashtirish tartibini belgilaydi. Ushbu Nizom talablari yuridik shaxslar, yakka tartibdagi tadbirkorlar, va faoliyati natijasida yoki tovarlarni (xizmatlarni) realizatsiya qilishdan olingan daromadlari soliq davrida yuz million soʻmdan oshgan oʻzini oʻzi band qilgan shaxslarga nisbatan qoʻllaniladi. 2. Mazkur Nizomda quyidagi asosiy tushunchalar qoʻllaniladi: buyurtmachi — transport xizmatlarini koʻrsatish haqidagi talabnoma bilan murojaat qilgan shaxs — yuk joʻnatuvchi yoki yuk oluvchi yoxud ekspeditor; mijoz — ekspeditorga oʻz hisobidan belgilangan yuk tashish bilan bogʻliq xizmatlarni koʻrsatish yoki koʻrsatishni tashkil etish boʻyicha tuzilgan transport ekspeditsiya shartnomasi tomoni — yuk joʻnatuvchi yoki yuk oluvchi; rouming operatori — markazlashtirilgan holda saqlanishi, operatorlararo uzatilishi va hisobi yuritilishini taʼminlaydigan yuridik shaxs; tasdiqlangan ETTYUX — yuk joʻnatuvchi, yuk oluvchi va yukni yetkazib beruvchi masʼul shaxs tomonidan elektron tasdiqlangan elektron hujjat; tovar-transport yuk xati — tovar-moddiy qimmatliklarni hisobdan chiqarish, ularning olib oʻtish yoʻlida hisobini yuritish, kirim qilish, omborxona operatsiyalarini va buxgalteriya hisobini yuritish, shuningdek, yukni tashish uchun hisob-kitoblar qilish hamda bajarilgan ishlarni hisobga olish uchun moʻljallangan hujjat; haydovchi — mehnat shartnomasi yoki fuqaroviy-huquqiy shartnoma asosida faoliyatini amalga oshirayotgan, transport vositasini boshqarib borayotgan shaxs, shuningdek, yukni yetkazib beruvchi shaxs; ekspeditor — transport ekspeditsiyasi shartnomasi tomoni — tovarlarni tashishni tashkil etish bilan shugʻullanuvchi yuridik shaxs; elektron tovar-transport yuk xati (ETTYUX) — belgilangan tartibda elektron shaklda rasmiylashtiriladigan tovar-transport yuk xati; ETTYUXni rasmiylashtirish jarayoni ishtirokchilari (keyingi oʻrinlarda — ishtirokchilar) — yuk joʻnatuvchi, yuk oluvchi va yukni yetkazib beruvchi (tashuvchi) masʼul shaxslar; elektron tasdiqlash — ETTYUXni elektron raqamli imzo yoki hujjatni imzolagan shaxsning roziligini ifodalaydigan, uni biometrik identifikatsiya va autentifikatsiya qilish imkonini beradigan hamda imzo sifatida tan olinadigan elektron tasdiqlash usuli (Face-Id) orqali tasdiqlash; elektron tovar-transport yuk xati tizimi operatori (keyingi oʻrinlarda — Operator) — qonunchilik hujjatlarida va ushbu Nizomda belgilangan talablarni bajargan ETTYUXlarning aylanishi va ularni saqlash faoliyati bilan shugʻullanishga ruxsat etilgan yuridik shaxs maqomiga ega axborot vositachisi; yukni yetkazib beruvchi — yukni yetkazib berish zimmasiga yuklangan shaxs — yuk joʻnatuvchi yoki yuk oluvchi yoxud ekspeditor; yukni yetkazib beruvchi masʼul shaxs — mehnat shartnomasi yoki fuqaroviy-huquqiy shartnoma asosida faoliyatini amalga oshirayotgan, yuklarni qabul qilish, kuzatib borish va topshirish boʻyicha transport-ekspeditorlik operatsiyalarini amalga oshiruvchi shaxs; yuk joʻnatuvchi — yuk tashish jarayonida yuk egasi yoki shartnoma (vositachilik, topshiriq) asosida uning nomidan ish yurituvchi ishonchli vakil; yuk oluvchi — yukni va yukka ilova qilingan hujjatlarda koʻrsatilganlarni olishga vakil qilingan yuridik yoki jismoniy shaxs; yuk tashuvchi — mulk huquqi asosida yoki boshqa qonuniy asoslarda transport vositasiga ega boʻlgan, yuk joʻnatuvchi, yuk oluvchi yoki yuk tashish shartnomasi asosida yukni belgilangan manzilga yetkazib beruvchi yuridik yoki jismoniy shaxs, shuningdek, ekspeditor; QR-kod — elektron tovar-transport yuk xatlariga biriktiriladigan, dasturiy mahsulotlar orqali oʻqish (skanerlash) vaqtida elektron tovar-transport yuk xatlari haqida barcha maʼlumotlarga havola qilinadigan maxsus matritsali shtrix kod. 3. Yuk transport vositasida quyidagi tartiblarda tashiladi: yuk joʻnatuvchi tomonidan oʻz transport vositasi (yoki ijaraga olingan transport vositasi) orqali tashish; yuk oluvchi tomonidan oʻz transport vositasi (yoki ijaraga olingan transport vositasi) orqali tashish; ekspeditor tomonidan oʻz transport vositasi (yoki ijaraga olingan transport vositasi) orqali tashish; yuk tashish shartnomasi asosida yuk tashish xizmatini koʻrsatuvchi yuridik yoki jismoniy shaxs tomonidan oʻz transport vositasi (yoki ijaraga olingan transport vositasi) orqali tashish. 4. Ushbu Nizomda boshqacha qoida nazarda tutilmagan boʻlsa, tovar-transport yuk xati yuk joʻnatuvchi yoki u vakolat bergan shaxslar tomonidan elektron shaklda shakllantirilishi shart. 5. Elektron tovar-transport yuk xati elektron tasdiqlangan holda, elektron hujjat aylanish tizimi operatorlarining axborot tizimi orqali veb-sayt yoki maxsus mobil ilova yordamida shakllantiriladi. 6. Elektron tovar-transport yuk xatini shakllantirish, yuborish, tasdiqlash va saqlash boʻyicha xizmatlar xoʻjalik yurituvchi subyekt va operator oʻrtasida tuzilgan shartnoma (ommaviy oferta) asosida koʻrsatiladi. 7. Tovar-transport yuk xati elektron shaklda ushbu Nizomga 1-ilovada keltirilgan sxemaga muvofiq rasmiylashtiriladi. 8. Elektron rasmiylashtirilgan tovar-transport yuk xati tovar-moddiy boyliklarni hisobdan chiqarishga, tovar-moddiy boyliklarning kirim qilinishiga, shartnomalar (yuk tashish va transport-ekspeditorlik) asosida koʻrsatilgan xizmatlar uchun hisob-kitob qilishga, transport ishini hisobga olish, haydovchiga (yukni yetkazib beruvchi masʼul shaxsga) ish haqi yozish uchun asos hisoblanadi. 9. Axborot tizimida elektron tovar-transport yuk xatini rasmiylashtirishda texnik nosozliklar yuzaga kelganda, tovar-transport yuk xati qogʻoz shaklida rasmiylashtiriladi. Bunda texnik nosozliklar elektron tovar-transport yuk xati tizimi operatori tomonidan rasman tasdiqlangan boʻlishi lozim va axborot tizimidagi nosozliklar bartaraf etilgandan soʻng besh kalendar kun ichida qogʻoz shaklida koʻrsatilgan sana bilan tovar-transport yuk xati elektron shaklda axborot tizimiga kiritilishi shart. 10. Haqiqatga toʻgʻri kelmaydigan maʼlumotlarni kiritgan holda rasmiylashtirilgan elektron tovar-transport yuk xati bilan yuklarni tashish — soxta hujjatlar boʻyicha tashish hisoblanadi hamda qonunchilik hujjatlariga asosan javobgarlikka tortishga sabab boʻladi. 11. Yukni avtomobil, temir yoʻl, havo, suv transportida yoki ushbu transport turlari uygʻunligida tashish uchun elektron tovar-transport yuk xati yuk joʻnatuvchi tomonidan belgilangan tartibda har bir transportning qatnoviga alohida har bir yukni oluvchining nomiga tuziladi. 12. Tovar-moddiy boyliklar yuklab joʻnatish bilan bir vaqtda realizatsiya qilinganda elektron tovar-transport yuk xati elektron hisob-faktura bilan birlashtirilgan holda rasmiylashtirilishi mumkin (korporativ bank plastik kartasi va (yoki) marketpleys orqali realizatsiya qilingan tovar-moddiy boyliklar bundan mustasno). 13. Tovar-transport yuk xati ushbu Nizomga 2-ilovada keltirilgan shaklga muvofiq quyidagi tartibda toʻldiriladi: tovar-transport yuk xatining tartib raqami va sanasi kiritiladi; tashish turi (“Ombordan omborga”, “Sotuvchidan sotib oluvchiga”, “Qayta ishlash/xizmatlar koʻrsatishga”, “Pochta va kuryerlik xizmati orqali”) tanlanadi; transport turi (avtomobil, temir yoʻl, havo, suv) tanlanadi; “Yuk joʻnatuvchi” katakchasida yuk joʻnatuvchi nomi hamda soliq toʻlovchining identifikatsiya raqami (STIR)/jismoniy shaxsning shaxsiy identifikatsiya raqami (JSHSHIR) avtomatik shakllantiriladi; “Yuk oluvchi” katakchasiga yuk oluvchi nomi hamda STIR/JSHSHIRi kiritiladi; tashish turi “Ombordan omborga” rejimi tanlanganda, yuk joʻnatuvchi yuk oluvchi sifatida ham ishtirok etadi; yuk ekspeditor tomonidan yetkazib berilgan taqdirda, “Yukni yetkazib beruvchi” katakchasiga yukni yetkazib beruvchining nomi hamda STIR/JSHSHIRi kiritiladi; mijozning STIR/JSHSHIRi kiritiladi hamda tuzilgan “Shartnoma raqami va sanasi” toʻldiriladi (yuk ekspeditor tomonidan yetkazib berilgan taqdirda); “Yuk tashuvchi” katakchasiga yuk tashuvchi nomi hamda STIR/JSHSHIRi kiritiladi; buyurtmachining STIR/JSHSHIRi kiritiladi hamda yuk tashuvchi va buyurtmachi oʻrtasida tuzilgan “Shartnoma raqami va sanasi” toʻldiriladi (yuk tashish xizmati yuk tashish shartnomasi asosida boshqa (yuk joʻnatuvchi, yuk oluvchi va ekspeditordan tashqari) yuridik yoki jismoniy shaxs tomonidan koʻrsatilgan taqdirda); transport turidan kelib chiqib, transport vositalari toʻgʻrisidagi maʼlumotlar (avtomobil, tirkama, yarim tirkama davlat raqami va rusumi, vagon raqami va turi (yopiq, yarim ochiq, platforma, sisterna va boshqalar), havo kemasi raqami va rusumi, kema raqami va rusumi) kiritiladi (yuk tashuvchiga tegishli boʻlgan transport vositalari toʻgʻrisidagi maʼlumotlar Ichki ishlar vazirligi Jamoat xavfsizligi departamenti Yoʻl harakati xavfsizligi xizmati, shuningdek, yuklarni temir yoʻl, havo yoʻli va suvda tashish xizmatini koʻrsatuvchi xoʻjalik yurituvchi subyektlarda mavjud axborot tizimlariga integratsiya qilingan holda avtomatik tarzda shakllantiriladi); haydovchi va yukni yetkazib beruvchi masʼul shaxs haqida maʼlumotlar (F.I.O. va JSHSHIR) kiritiladi; yuk tashilayotgan transport turidan kelib chiqib, “Yuklash manzili” va “Yukni yetkazish manzili” toʻldiriladi; yuklash va yetkazish manzilining oraliq masofasi (km) toʻldiriladi; yuk tashish xizmati yuk tashish shartnomasi asosida boshqa yuridik yoki jismoniy shaxs tomonidan koʻrsatilgan taqdirda, yuk tashish narxi kiritiladi; tovar-transport yuk xati shaklining jadval qismiga tashilayotgan yukning rekvizitlari (“Tovarlar tartib raqami”, “Tovarlar nomi”, “Tovarlarning Yagona elektron milliy katalogi boʻyicha identifikatsiya kodi va nomi”, “Oʻlchov birligi”, “Miqdori”, “Narxi”, “Yetkazib berish qiymati (QQSsiz)”, “Ogʻirligi (brutto, netto, tonnada)” toʻldiriladi; identifikatsiya vositalari yordamida majburiy raqamli markirovkalanishi lozim boʻlgan mahsulotlar tashilayotganda, tovar-transport yuk xatiga mazkur mahsulotlarni markirovka kodlari biriktiriladi. Yuklar yuklash manzili va yukni yetkazish manzili boʻyicha toʻldiriladi, agar qoʻshimcha yuklash yoki yetkazish manzillari mavjud boʻlsa, qoʻshish (+) tugmasi orqali amalga oshiriladi. 14. Vositachi tomonidan komitentning manfaatida vositachilik xizmatlarini koʻrsatish bilan bogʻliq shartnoma (vositachilik yoki topshiriq) asosida yuk joʻnatilganda, vositachi (ishonchli vakil) yuk oluvchiga ushbu Nizomga 2-ilovadagi tovar-transport yuk xati shaklining jadval qismi 1-ustunidan avval 1a-“Komitentning (yuk egasining) nomi”, 1b-“Komitentning (yuk egasining) STIR/JSHSHIR”, 1v-“QQS raqami” qoʻshimcha ustunlarni kiritgan holda tovar-transport yuk xati shakllantirilishi shart. 15. Yuk joʻnatuvchi tomonidan shakllantirilgan elektron tovar-transport yuk xati elektron tasdiqlagandan soʻng elektron hujjat aylanish tizimi tomonidan avtomatik tarzda QR-kodi biriktirilgan holda ishtirokchilarga yuboriladi va rasmiylashtirilgan elektron tovar-transport yuk xati ishtirokchilarning shaxsiy kabinetida aks etadi. 16. Mazkur Nizomda boshqacha qoida nazarda tutilmagan boʻlsa, yuk avtomobil, temir yoʻl, havo, suv transportlarida yoki ushbu transport turlari uygʻunligida tashilganda, elektron tovar-transport yuk xati rasmiylashtirilmagan yuklar yuk joʻnatuvchi tomonidan taqdim etilishi, yukni yetkazib beruvchi (yuk tashuvchi) esa uni tashish uchun qabul qilib olishi taqiqlanadi. 17. Yukni yetkazib beruvchi masʼul shaxs yukni olganda va yetkazib berganda, yuk oluvchi esa yuk tashish jarayoni yakunlanganda tovar-transport yuk xatini elektron tasdiqlaydi yoki yukni olish jarayonida aniq sababi koʻrsatilgan holda rad etishi mumkin. 18. Oʻzbekiston Respublikasining “Elektron hujjat aylanishi toʻgʻrisida”gi Qonuniga asosan elektron hujjat belgilangan tartibda elektron shaklda rasmiylashtirilib tasdiqlansa, qogʻoz shaklida talab etilmaydi va u asl nusxa hisoblanadi. 19. Elektron shaklda rasmiylashtirilgan yuk xatida keltirilgan maʼlumotlar himoya qilinadi hamda Soliq qoʻmitasining maʼlumotlar bazasida kamida 3 yil davomida saqlanishi taʼminlanadi. Bunda yuk xatining amal qilish muddati 3 yildan koʻp boʻlganda, shartnomaning amal qilish muddatidan kam boʻlmagan davrda saqlanadi. 20. Elektron shaklda rasmiylashtirilgan yuk xatiga biriktirilgan QR-kodning haqqoniyligi mobil ilova yoki rasmiy veb-sayt orqali tekshirishi mumkin. 21. Soliq organlari qonunchilik hujjatlarida belgilangan tartibda vakolatli organlarning yozma soʻroviga asosan elektron tovar-transport yuk xatida keltirilgan maʼlumotlarni taqdim etadilar. 22. Mazkur bobda qayd etilgan jarayonlar avtomatlashtirilgan tarzda va real vaqt rejimida amalga oshiriladi. 23. Elektron tovar-transport yuk xatini rasmiylashtirishda ushbu Nizomning 13-bandida qayd etilgan maʼlumotlar koʻrsatilishi shart. 24. Yuk transport vositasidan foydalanmagan holda (shu jumladan, jamoat transportidan foydalangan holda) qoʻlda yoki maxsus qurilmalar (arava, eskalator va qonunchilik hujjatlariga koʻra davlat roʻyxatidan oʻtkazilmaydigan boshqa qurilmalar) yordamida tashilganda, elektron tovar-transport yuk xati rasmiylashtirilmaydi. 25. Soliq toʻlovchilar tomonidan davlat siriga taalluqli boʻlgan yuk tashilganda va (yoki) yuk Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining yagona avtomatlashtirilgan axborot tizimida roʻyxatga olinmagan xorijiy transport vositasida tashilganda, tovar-transport yuk xati belgilangan tartibda qogʻoz shaklida rasmiylashtiriladi. 26. Yirik gabaritli yuk bir nechta transportda tashilganda, har bir transport qatnoviga alohida elektron tovar-transport yuk xati shakllantiriladi. 27. Avval rasmiylashtirilgan elektron tovar-transport yuk xatida xatoliklar aniqlangan taqdirda, yuk joʻnatuvchi tomonidan tuzatuvchi ETTYUX mazkur Nizom talablari asosida yuk oluvchi tasdiqlaguniga qadar rasmiylashtirilishi mumkin. Tuzatuvchi ETTYUXni toʻldirishda avval rasmiylashtirilgan elektron tovar-transport yuk xatining oʻziga xos raqami (ID) koʻrsatilishi lozim. Tuzatuvchi ETTYUX rasmiylashtirilganda ilgari yozib berilgan tovar-transport yuk xati bekor qilingan deb hisoblanadi. 28. Quyidagi hollarda “Bir tomonlama ETTYUX” rasmiylashtirilishi mumkin: yuklar jismoniy shaxslarga yetkazib berilganda; tovar xususiyatiga ega boʻlmagan yuklar (axlat, qor, agʻdarilgan tuproq qatlami) tashilganda. 29. Yuklar yuk oluvchining manziliga qadar avtomobil, temir yoʻl, havo, suv transporti turlari uygʻunligida va (yoki) bir turdagi bir nechta transport vositalari almashinuvi orqali yetkazib berilganda, elektron tovar-transport yuk xati quyidagi tartibda rasmiylashtiriladi: yuklar yuk oluvchiga topshiriladigan transport vositasi ishtirokidagi tashuvlar uchun “Sotuvchidan sotib oluvchiga” shaklda yoki elektron hisob-faktura bilan birlashtirilgan holda; oraliq manzillararo tashuvlar uchun “Ombordan omborga” shaklda. 30. Yuk pochta va kuryerlik xizmatini koʻrsatuvchi tashkilotlar orqali joʻnatilganda, elektron tovar-transport yuk xati pochta va kuryerlik xizmati shakli tanlangan holda rasmiylashtiriladi. 31. Yuklar pochta va kuryerlik xizmati orqali yuk oluvchining manziliga qadar bir nechta transport vositalari almashinuvi orqali yetkazib berilganda elektron tovar-transport yuk xati: yuk joʻnatuvchi tomonidan pochta va kuryerlik xizmatini koʻrsatuvchi tashkilot nomiga; pochta va kuryerlik xizmatini koʻrsatuvchi tashkilot tomonidan har bir transport qatnovi uchun alohida yukni oraliq manzillararo tashishda ushbu tashkilotning hududiy boʻlinmasi yoki boshqa pochta va kuryerlik xizmatini koʻrsatuvchi tashkilot nomiga, yuk oluvchiga (xaridor) yetkazib beriladigan tashishda yuk oluvchi (xaridor) nomiga rasmiylashtiradi. Pochta va kuryerlik xizmatini koʻrsatuvchi tashkilot tomonidan xizmatlar koʻrsatish jarayonida elektron tovar-transport yuk xati rasmiylashtirilishi yoki tasdiqlanishi ular tomonidan tovarlar xarid yoki realizatsiya qilinganligini anglatmaydi. 32. Ishtirokchilar quyidagi huquqlarga ega: elektron hujjat aylanish tizimi operatorlari axborot tizimidan foydalangan holda rasmiylashtirilgan elektron tovar-transport yuk xatini qabul qilish yoki rad qilish; elektron tovar-transport yuk xatini rasmiylashtirish boʻyicha tegishli yoʻriqnomalar bilan tanishish va soliq organlaridan amaliy yordam olish; elektron tovar-transport yuk xatini rasmiylashtirish jarayonida elektron hujjat aylanish tizimidagi nosozliklar boʻyicha soliq organlariga murojaat qilish. 33. Ishtirokchilarning majburiyatlari quyidagilardan iborat: yuk joʻnatuvchi tomonidan yuklab joʻnatish bilan bir vaqtda realizatsiya qilinganda, elektron tovar-transport yuk xatini elektron hisobvaraq-fakturada birlashtirilgan holda shakllantirish; yuk joʻnatuvchi tomonidan yuklab joʻnatish bilan realizatsiya qilish alohida (boʻlib-boʻlib yoki boshqa vaqtda) amalga oshirilgan hollarda, elektron hisobvaraq-faktura va elektron tovar-transport yuk xati alohida tartibda rasmiylashtirish. 34. Soliq organlari ushbu Nizom talablariga rioya etilishi yuzasidan qonunchilik hujjatlariga muvofiq nazoratni amalga oshiradi. 35. Ushbu Nizom talablarini buzgan shaxslar qonunchilik hujjatlarida belgilangan tartibda javob beradilar. BosqichlarSubyektlarTadbirlarIjro muddati1-bosqichYuk joʻnatuvchiElektron tovar-transport yuk xati ishtirokchilari, tovarlar va transport vositalari toʻgʻrisidagi maʼlumotlarni shakllantirib, elektron tasdiqlagandan soʻng operator orqali rouming operatoriga yuboradi.Real vaqt rejimida2-bosqichRouming operatori1. Elektron tovar-transport yuk xati reyestrga kiritilgandan keyin unga ID va QR kodlarini biriktirish hamda kelib tushgan elektron tovar-transport yuk xatining ushbu Nizom talablariga muvofiqligini tekshirib, ishtirokchilarga uning operatori orqali yetkazadi.2. Toʻldirilishida xatolar yoki kamchiliklar mavjudligi aniqlangan elektron tovar-transport yuk xatini qabul qilmasdan, tegishli operator orqali uni shakllantirgan subyektga qaytaradi.Real vaqt rejimida3-bosqichYukni yetkazib beruvchi masʼul shaxs1. Oʻziga tegishli maʼlumotlarni tekshiradi va yuklar qabul qilganligini elektron tasdiqlaydi.2. Toʻldirilishida xatolar yoki kamchiliklar mavjudligi aniqlangan elektron tovar-transport yuk xatini qabul qilishni rad etadi.Real vaqt rejimida4-bosqichYukni yetkazib beruvchi masʼul shaxsYuklar yuk oluvchiga yetkazib berilganligini elektron tasdiqlaydi.Real vaqt rejimida5-bosqichYuk oluvchiOʻziga tegishli maʼlumotlarni tekshirib, kelib tushgan elektron tovar-transport yuk xatini yuk qabul qilish jarayonida elektron tasdiqlaydi yoki sababi koʻrsatilgan holda tasdiqlashni rad etadi.Real vaqt rejimida davomiT/rTovarlar nomiTovarlarning Yagona elektron milliy katalogi boʻyicha identifikatsiya kodi va nomiOʻlchov birligiMiqdori (soni)NarxiYetkazib berish qiymati(QQSsiz)Ogʻirligi (tn)bruttonetto123456789 Yuk joʻnatuvchiYukni yetkazib beruvchi masʼul shaxsYukni yetkazib beruvchi masʼul shaxsYuk oluvchi(Yuk omboridan chiqishda elektron tasdiqlanadi)(Yuk qabul qilib olinganda elektron tasdiqlanadi)(Yukni yetkazib berganda elektron tasdiqlanadi)(Yukni qabul qilganda elektron tasdiqlanadi)”.